เปิด 6 หุ้น รับอานิสงส์ดัชนีเชื่อมั่นผู้บริโภค มี.ค. “นิวไฮ” รอบ 3 ปี
คัด 6 หุ้นเด่น รับดัชนีเชื่อมั่นผู้บริโภคเดือน มี.ค. “นิวไฮ” รอบ 3 ปี เน้นกลุ่มค้าปลีก-สื่อสาร-เครื่องดื่ม นำโดย MAKRO-CRC-CPALL-BJC-ADVANC-ICHI
คัด 6 หุ้นเด่น รับอานิสงส์ดัชนีเชื่อมั่นผู้บริโภค มี.ค. "นิวไฮ” รอบ 3 ปี เน้นกลุ่มค้าปลีก-สื่อสาร-เครื่องดื่ม
17 เม.ย. 2566

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(12 เม.ย.66) ว่า ดัชนีเชื่อมั่นผู้บริโภค (CCI) เดือน มี.ค.66 ล่าสุดเพิ่มขึ้นต่อเนื่องเป็นเดือนที่ 10 อยู่ที่ 53.8 จุด สูงสุดในรอบ 37 เดือน ตั้งแต่เดือน เม.ย. 63 ผสานสัญญาณความคึกคักรออยู่ในระยะถัดไป ทั้งการท่องเที่ยวที่ฟื้นตัวเร่ง (อิงสถิติการบิน AOT วันที่ 1-8 เม.ย.66 จำนวนผู้ใช้บริการเส้นทางบินต่างประเทศเร่งสู่ 67.6% ของช่วงก่อน COVID)
อีกทั้งเข้าสู่เทศกาลสงกรานต์และการเลือกตั้งใหญ่คาดเม็ดเงินหมุนเวียนระดับ 2 แสนล้านบาท จะหนุนการบริโภคไทยเด่นมากในไตรมาส 2/66 และจะเป็นแรงขับเคลื่อนหลักต่อภาพ GDP ฟื้นตัว โดยประเมินเป็นบวก SET และหุ้นที่อิงภายใน ทั้งค้าปลีก สื่อสาร เครื่องดื่ม อาทิ บริษัท สยามแม็คโคร จำกัด (มหาชน) หรือ MAKRO,บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC, บริษัท ซีพี ออลล์ จำกัด (มหาชน) หรือ CPALL, บริษัท เบอร์ลี่ ยุคเกอร์ จำกัด (มหาชน) หรือ BJC, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท อิชิตัน กรุ๊ป จำกัด (มหาชน) หรือ ICHI